ศูนย์ทนายสิทธิฯ เผย จนท.ดำเนินคดียุยงปลุกปั่น-อั้งยี่ จำเลยสหพันธรัฐไทเพิ่มอีก 1 คน
ศูนย์ทนายความเพื่อสิทธิมนุษยชน เผยนอกเครื่องแบบจับกุม เทอดศักดิ์ จำเลยในคดีสหพันธรัฐไท ข้อหายุยงปลุกปั่นและเป็นอั้งยี่ จากเหตุสวมเสื้อดำ แมคโดนัลด์ เดอะมอลล์ บางกะปิวันที่ 5 ธ.ค.ปีที่แล้ว4 เม.ย.2562 รายงานว่า เมื่อวันที่ 2 เม.ย.ที่ผ่านมาเจ้าหน้าที่นอกเครื่องแบบจับกุม เทอดศักดิ์ (สงวนนามสกุล) จำเลยในคดีสหพันธรัฐไท เจ้าหน้าที่ได้แสดงหมายจับก่อนจับกุมและนำตัวขึ้นรถตู้มาจากจังหวัดภูเก็ต ขณะที่เขากำลังทำงานเป็นพนักงานขับรถเอกชนแห่งหนึ่งพฤติการณ์ที่ทำให้เทอดศักดิ์ถูกจับกุมครั้งนี้นั้น ศูนย์ทนายความเพื่อสิทธิมนุษยชนรายยงานว่า สืบเนื่องจาก เมื่อวันที่ 5 ธ.ค. 2561เทอดศักดิ์ถูกตำรวจควบคุมตัวจากการสวมเสื้อดำ ณ บริเวณร้านแมคโดนัลด์ สาขาเดอะมอลล์ บางกะปิ ก่อนนำตัวไปที่ สน.ลาดพร้าว โดยในวันนั้นตำรวจอ้างเหตุว่าพบการนัดชุมนุมที่บริเวณห้าง จึงควบคุมตัวเทอดศักดิ์ไปซักถามและลงบันทึกประจำวันก่อนปล่อยตัวต่อมาเทอดศักดิ์ถูกออกหมายจับในวันที่ 16 ม.ค.2562 และถูกจับกุมตัวในวันที่ 2 เม.ย. 2562ทั้งนี้ ภายหลังจากถูกควบคุมตัวเมื่อวันที่ 5 ธ.ค.2561 เทอดศักดิ์ยังถูกควบคุมตัวซ้ำในค่ายทหารอีกครั้ง เป็นเวลา 6 วัน ตั้งแต่วันที่ 8 – 13 ธ.ค. 2561 แต่หลังจากนั้นเทอดศักดิ์ก็ไม่เคยได้รับการติดต่ออย่างเป็นทางการและไม่มีท่าทีจากเจ้าหน้าที่ที่จะดำเนินคดีเพิ่มเติมกับเทอดศักดิ์แต่อย่างใด ผลกระทบจากการถูกควบคุมตัวหลายครั้งทำให้เทอดศักดิ์ต้องออกจากงานปัจจุบันที่ทำอยู่ หลังจากเพิ่งออกจากงานเมื่อเดือนตุลาคม 2561 เนื่องจากถูกคุมขังและต้องขาดงาน การถูกจับและควบคุมตัวในวันที่ 2 เม.ย. 2562 ส่งผลกระทบต่อเขาอีกครั้ง โดยทำให้เขาต้องออกจากงานใหม่ที่ยังทำไม่ครบ 3 เดือนเช้าวันที่ 3 เม.ย.2562 เทอดศักดิ์ถูกนำตัวมาคุมขังที่กองบังคับการปราบปราม โดยมีญาติมาเยี่ยมและได้พบทนายความจากศูนย์ทนายความเพื่อสิทธิมนุษยชน ในวันนี้ตำรวจได้นำตัวเทอดศักดิ์ มาแจ้งข้อหาและสอบปากคำ โดยเทอดศักดิ์ ถูกแจ้งข้อหายุยงปลุกปั่นตามประมวลกฎหมายอาญามาตรา 116 และเป็นอั้งยี่ ตามประมวลกฎหมายอาญา มาตรา 209ศูนย์ทนายความเพื่อสิทธิมนุษยชน ยังรายงานด้วยว่า วันนี้ (4 เม.ย.62) 10.00 น. เจ้าหน้าที่ตำรวจนำตัวเทอดศักดิ์จากกองปราบมาที่ศาลอาญา เพื่อขออำนาจฝากขังครั้งที่ 1 ก่อนจะได้รับการประกันตัวด้วยเงินสด 200000 บาท โดยศาลนัดรายงานตัวอีกครั้งวันที่ 22 พ.ค.2562 ทั้งนี้เทอดศักดิ์ยังคงติดกำไลข้อเท้า EM เนื่องจากยังมีคดียุยงปลุกปั่นและอั้งยี่ จากการแจกใบปลิว ซึ่งถูกส่งฟ้องเมื่อวันที่ 30 ต.ค.2561 และได้รับการประกันตัวออกมาอ่านเรื่องราวที่เกี่ยวข้อเพิ่มเติมจากเว็บไซต์ศูนย์ทนายความเพื่อสิทธิมนุษยชน
ศูนย์ทนายความเพื่อสิทธิมนุษยชน เผยนอกเครื่องแบบจับกุม เทอดศักดิ์ จำเลยในคดีสหพันธรัฐไท ข้อหายุยงปลุกปั่นและเป็นอั้งยี่ จากเหตุสวมเสื้อดำ แมคโดนัลด์ เดอะมอลล์ บางกะปิ วันที่ 5 ธ.ค.ปีที่แล้ว4 เม.ย.2562
ศูนย์ทนายความเพื่อสิทธิมนุษยชน,สหพันธรัฐไท,เทอดศักดิ์,อั้งยี่,ยุยงปลุกปั่น